Diari Oficial de la Generalitat Valenciana


Sumari del DOGV 2273, del 24-05-1994 (1994/831520)

ACORD de 10 de maig de 1994, del Govern valencià, pel qual denega la petició per a constituir una entitat local d'àmbit inframunicipal al nucli de l'Altet (Elx).
-----------------------------------------------------------------------------------------------------------------------------------------------------------------

### Dades del document

Número de DOGV
:   2273

Data del DOGV
:   24-05-1994

Secció del DOGV
:   ALTRES DISPOSICIONS

Número del document
:   1994/831520


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual denega la petició per a constituir una entitat local d'àmbit inframunicipal al nucli de l'Altet (Elx). [94/3330]  
El Govern Valencià, en la reunió del dia 10 de maig de 1994, adoptà l'acord següent:  
La majoria dels veïns residents al nucli de l'Altet (Elx) van presentar petició davant la Generalitat Valenciana per a la constitució d'una entitat local d'àmbit inframunicipal. L'Ajuntament d'Elx es va pronunciar desfavorablement respecte de l'esmentada decisió.  
La creació d'una entitat local d'àmbit inframunicipal s'inscriu en un procés descentralitzador el centre de referència del qual és exclusivament l'àmbit competencial municipal, per la qual cosa la constitució d'aquesta entitat en contra de la voluntat unànime de la corporació municipal podria suposar, en la pràctica, la creació d'una figura jurídica mancada de contingut i funcions. La voluntat autoorganitzativa del municipi d'Elx s'ha manifestat unànimement en el sentit d'assumir un model de ciutat dins del qual no es considera adequada la constitució d'una entitat inframunicipal.  
Durant la tramitació de l'expedient, els peticionaris no han acreditat la conveniència administrativa de la creació d'una nova persona jurídica, ni justificat la seua viabilitat econòmica, ni s'ha demostrat que la seua constitució redundarà en una millora en la prestació dels serveis públics o en la qualitat de vida dels veïns afectats.  
Per tot això, tenint en compte l'article 42.1.d) del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, i a proposta del conseller d'Administració Pública, el Govern Valencià  
ACORDA:  
Denegar la petició presentada per a constituir una entitat local d'àmbit inframunicipal al nucli de l'Altet (Elx).  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 10 de maig de 1994  
El conseller secretari del Govern Valencià,  
LUIS BERENGUER FUSTER